Norsk maskinlesbart pass utstedt siden 19. oktober 2020
**Det norske passet** utstedes til statsborgere av Norge. Passet kan brukes til utenlandsreiser og fungerer også som bevis på norsk statsborgerskap. Passet er gyldig i ti år. Fargen på omslaget er «rødere» enn EU-pass som har et standardisert utseende. Gjennom at Norge er medlem av EUs Schengenområde må norske pass tilfredsstille sikkerhetskrav fra forordning 2252/2004. Norske pass innehar derfor en chip som inneholder bilde av fingeravtrykk.

Utseende
--------

Vanlige norske pass er røde med riksvåpenet trykket øverst til venstre. Nederst til venstre er ordene «Kongeriket Norge» (bokmål), «Kongeriket Noreg» (nynorsk), «Norgga gonagasriika» (nordsamisk), *Kingdom of Norway* (engelsk) og under dette ordene «Pass», «Pássa» og *Passport*. Nederst til høyre har biometriske pass et biometrisymbol.


|  |  |  |
| --- | --- | --- |
| Utseendet på pass utstedt før 19. oktober 2020 |  | Utseendet på pass utstedt før 19. oktober 2020 |
| Utseendet på pass utstedt før 19. oktober 2020 |  | Utseendet på pass utstedt før 1. mars 1999  |

Inntil 19. oktober 2020 var norske pass burgunderrøde i fargen. Utseendet ble innført i 1999 og passene hadde riksvåpenet plassert midtstilt øverst, med ordet «Norge» på bokmål, nynorsk og engelsk plassert under, og ordet «Pass» på norsk og engelsk under dette. Samisk var ikke inkludert i tidligere versjoner, og landet ble referert til som «Norge», uten «kongeriket». Før 1999 hadde norske pass et nesten likt utseende, men riksvåpenet var plassert mellom «Norge» og «Pass» i stedet for øverst.

### Identitetsinformasjon

Et eksempel på personaliaside i norsk pass utstedt siden 19. oktober 2020
Et norsk pass inneholder følgende data:

* Fotografi av passholderen
* Type (P<)
* Landskode (NOR)
* Passnummer
* Etternavn
* Fornavn
* Nasjonalitet (NORSK/ NORWEGIAN)
* Fødselsdato
* Utstedelsesdato
* Passets gyldighetstid
* Utstedende myndighet (Politidistrikt)
* Kjønn
* Høyde
* Fødselssted (Tresifret landskode, NOR for Norge)
* CAN (sekssifret nummer)

Tidligere inneholdt denne siden også informasjon som er flyttet til en annen side i nyeste versjon:

* Fødselsnummer
* Passeierens signatur

### Språk

Informasjonssiden er trykket på norsk (bokmål og nynorsk), samisk og engelsk. Til 1990-årene var informasjonen fordelt på flere sider, og informasjonssidene var trykt på norsk, fransk, engelsk og tysk. 

### Nye pass i 2020

Det ble innført nye norske pass med nytt design og bedre sikkerhet i oktober 2020, mens nasjonale ID-kort er planlagt utgitt i november samme år. Pass og ID-kort var forsinket for syvende gang. De nye passene ble innført 19. oktober 2020.

Produksjon
----------

Norske pass og ID-kort produseres av vinneren av en anbudskonkurranse. 

I 2016 gikk kontrakten til firmaet Gemalto Oy. Firmaet er nå en del av Thales Group.

Ferdigstillelse av passene med personinformasjon skjer i Oslo.

Annet
-----

I merknadene bakerst i pass utstedt mellom 2005 og 2011 er «utenriksstasjon» skrevet feil i pkt. 6 i nynorskutgaven av opplysningene. I tillegg er også ordet «Passport» skrevet med både stor og liten «p» midt i setning på side 2.

Pass utstedt mellom 1999 og 2005 hadde en produksjonsfeil som førte til at identifikasjonssiden kunne løsne. Disse passene kunne byttes kostnadsfritt.

Visum
-----

Per 2016 kunne norske passholdere besøke 155 land uten visum, det vil si tre færre enn Tyskland og to færre enn Sverige. Per 2020 hadde dette tallet steget til 184 land, syv færre enn Japan som toppet listen.

Se også
-------

* EØS-pass
* Nasjonale ID-kort innen EØS

Referanser
----------

1. 1 2  «Nå er ny versjon av passet her». *Politiet*. Arkivert fra originalen 20. oktober 2020. Besøkt 19. oktober 2020.
2. ↑  «Home». *www.consilium.europa.eu* **(engelsk)**. Besøkt 19. oktober 2020.
3. ↑  «Home». *www.consilium.europa.eu* **(engelsk)**. Besøkt 19. oktober 2020.
4. ↑  Ságat. «Leder: Endelig kommer samisk pass». *Ságat* **(norsk)**. Besøkt 19. oktober 2020.
5. ↑  Svein Olav Sæter (19. oktober 2020). «Nå er de nye passene her». e24.no. Arkivert fra originalen 20. oktober 2020. Besøkt 20. oktober 2020.
6. ↑  Per Anders Johansen Hanne Christiansen. «Nye pass og ID-kort er forsinket for syvende gang. Nå varsler justisministeren gjennomgang av politiets prosjektstyring.». *Aftenposten*. Besøkt 6. februar 2020.
7. ↑  «Storkontrakt for produksjon av pass og ID-dokumenter signert». *SecurityWorldMarket.com* **(engelsk)**. Besøkt 30. desember 2020.
8. 1 2  «Thales Group». Besøkt 30. desember 2020.
9. ↑  Dagsl, Jon; Holgersen. «Slurvefeil i tre millioner norske pass». *Aftenposten*. Besøkt 6. februar 2020.
10. ↑  «Passport Index 2016 - World's passports in one place.». *Passport Index - All the world's passports in one place.* **(engelsk)**. Besøkt 23. desember 2016.
11. ↑